Държавен вестник, бр. 96, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  96
Общ преглед на индикативните финансови параметри 
Линии на финансиране
Индикативна финансова помощ 
(милион швейцарски франка)
1. Сигурност, стабилност и подкрепа за реформи
26.75
2. Околна среда и инфраструктура
27.4
3. Частен сектор 
3
4. Човешко и социално развитие
6
5. Разпределение със специално предназначение 
9.35
6. Резерв
3.5
Общо индикативна финансова помощ
76
Резервът от 3.5 млн. швейцарски франка 
ще се използва за проекти с висок приоритет 
в целевите области, предвидени в насоките за 
финансиране „Околна среда и инфраструктура“ 
и/или „Стимулиране на частния сектор“ в Ме­
морандума за разбирателство с Европейската 
общност от 27 февруари 2006 г. 
Отпускането на суми от резерва и неиз­
ползвани средства от целевите области ще се 
осъществява на базата на взаимно съгласие 
(например потвърдено в протоколите от срещите 
или чрез кореспонденция) между НКЗ и SDC/
SECO в процеса на изпълнение на Българо-
швейцарската програма за сътрудничество. 
ПРИЛОЖЕНИЕ 2
ПРАВИЛА И ПРОЦЕДУРИ ЗА ЦЯЛАТА 
БЪЛГАРО-ШВЕЙЦАРСКА ПРОГРАМА ЗА 
СЪТРУДНИЧЕСТВО 
Приложение 2 е неразделна част от Рамко­
вото споразумение между правителството на 
Република България и Федералния съвет на 
Конфедерация Швейцария за изпълнение на 
Българо-швейцарската програма за сътрудни­
чество. Всички изменения на това приложение 
трябва да бъдат в писмен вид и въз основа на 
взаимно съгласие между компетентните вла­
сти, посочени в член 9 от основната част на 
рамковото споразумение. 
Приложение 2 определя правилата и проце­
дурите за цялата Българо-швейцарска програма 
за сътрудничество и описва отговорностите и 
функциите на основните участници, с изключе­
ние на отговорностите и функциите, свързани 
с одитирането на тематичните фондове.
В приложение 1 се определя концептуалната 
рамка на Българо-швейцарската програма за 
сътрудничество. Правилата и процедурите са 
дадени: в приложение 3 за проекти и програ­
ми; в приложение 4 за тематични фондове; 
в приложение 5 за Помощ за подготовка на 
проекти и Фонда за техническа помощ. 
1. Мониторинг и надзор
Окончателни мониторингови и надзорни 
функции за цялостното изпълнение на Българо-
швейцарската програма за сътрудничество имат 
българските власти. Мониторингът и надзорът 
върху тематичните фондове ще се осъществява 
от Швейцария. Съответните резултати ще бъдат 
свеждани до знанието на българските власти.
Един месец след подписване на рамковото 
споразумение Швейцария ще предостави ука­
занията за отчитане, мониторинг и контрол. 
Тези указания трябва да се вземат предвид в 
системата за мониторинг и надзор, която ще 
се прилага в България.
Не по-късно от 3 месеца след подписване 
на рамковото споразумение НКЗ трябва да 
сформира Мониторингов комитет. Ролята на 
Мониторинговия комитет е да дава напът­
ствия по стратегически и оперативни въпро­
си. Прозрачността при избора на членовете 
на Комитета трябва да осигури балансирано, 
допълващо се и разнообразно представяне на 
различните интереси.
В състава на Мониторинговия комитет 
влизат максимум 15 души, представители на 
НКЗ, Разплащателния орган, Одитния орган, 
междинните органи, съответните министерства, 
съответните регионални и местни органи на 
самоуправление, НПО, и социално-икономи­
ческите партньори. Швейцария трябва да бъде 
уведомена за състава на Комитета. Посолството 
на Швейцария трябва да има възможност да 
участва като наблюдател.
Мониторинговият комитет трябва да засе­
дава периодично, но не по-малко от два пъти 
годишно.
2. Отчетност и управление
За да се гарантира ефективното управление 
на Българо-швейцарската програма за сътруд­
ничество, страните трябва да се срещат регу­
лярно. Срещите могат да се инициират както 
от България,  така и от Швейцария. Срещите 
се провеждат в срок 4 седмици от датата на 
писмената покана.
Годишните срещи са основен инструмент 
за стратегическо управление. Националното 
координационно звено (НКЗ) отговаря за ор­
ганизацията на годишната среща. НКЗ трябва 
да се консултира с Швейцарското посолство 
по отношение на организацията, съдържа­
нието, дневния ред, участниците, както и по 
други организационни и логистични въпроси.